Diari Oficial de la Generalitat Valenciana


Sumari del DOGV 4285, del 04-07-2002 (2002/7278)

ACORD d'1 de juliol de 2002, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Navajas.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4285

Data del DOGV
:   04-07-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/7278


Data del document
:   01-07-2002

Organisme emissor
:   Presidència de la Generalitat

Tipus de document
:   Acord

Descriptors 

:   * Navajas
    * expropiació
    * administració local

ACORD d'1 de juliol de 2002, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Navajas. [2002/Q7278]
  
El Govern Valencià, en la reunió del dia 1 de juliol de 2002, va adoptar l'acord següent:
  
L'Ajuntament de Navajas, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte per a la construcció d'un centre de la tercera edat.
  
Esta declaració d'ocupació urgent es justifica per les raons següents:
  
Les obres de construcció d'un centre de la tercera edat han de dur-se a terme amb celeritat, ja que el percentatge de població que supera els 60 anys d'edat és d'un 31,28%, a què cal afegir la població estable transeünt que, per la seua condició de jubilada, residix durant llargs períodes a la localitat. A açò s'unix l'absència en el municipi d'unes instal·lacions adequades que puguen oferir els servicis propis a les persones que per la seua edat en són usuaris, la qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, alguns dels quals van presentar al·legacions que van ser resoltes pel Ple de la corporació. Hi consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, el Govern Valencià
  
ACORDA
  
Declarar la urgent ocupació dels béns i drets subjectes al expedient d'expropiació forçosa instruït per l'Ajuntament de Navajas per a l'execució del projecte per a la construcció d'un centre de la tercera edat.
  
Relació de béns afectats:
  
- Propietària: Francisca Ramón Peris.
  
- Domicili: avinguda del Cid, número 25, 6é, 25a. 46737 València.
  
- Descripció del bé: trenta-tres enters per cent del solar resultant del derrocament de l'immoble siti al carrer San Gil, número 35, de 118,28 metres quadrats, inscrit al Registre de la Propietat de Segorbe, en el tom 362, llibre 22, secció de Navajas, foli 3, finca registral número 7.537, inscripció 1a.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa perquè els interessats, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiadora les al·legacions als efectes d'esmenar possibles errades que s'hagen produït en relacionar els béns afectats per la urgent ocupació.
  
El present acord posa fi a la via administrativa en virtut de l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Els interessats podran interposar contra ell els següents recursos:
  
a) Recurs potestatiu de reposició davant del Govern Valencià, en el termini d'un mes comptador a partir del sendemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar-se, en el termini de dos mesos o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu, fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del sendemà de la publicació de l'acord en el Diari Oficial de la Generalitat Valenciana, d'acord amb els articles 10, 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que els interessats puguen exercitar qualsevol altra via que estimen oportuna.
  
València, 1 de juliol de 2002
  
El conseller secretari del Govern Valencià,